Știi cine este tânărul actor din imagine? Unul dintre cei mai emblematici actori francezi ai tuturor timpurilor, cunoscut pentru rolurile comice jucate în peste 140 de filme. În ciuda popularității artistului care a făcut o lume întreagă să râdă, puțini cunosc faptele cele mai interesante din viața lui.
La Folie des Grandeurs (1971), L’Homme Orchester (1970), Hibernatus (1969), Le P’tit Baigneur (1968), Oscar (1967), Pouic-Pouic (1963), Les Grandes Vacances (1967) și Le Grand Restaurant (1966) sunt doar câteva dintre filmele superbe în care a jucat actorul tânăr din imagine. L-ai recunoscut?
Louis de Funès, fiindcă despre el este vorba, și-a început cariera ca pianist jazz. Așa a cunoscut agenți din industria cinematografică și alți actori. Inițial, a vrut să fie muzician, însă interesul pentru actorie l-a determinat să își schimbe planurile. Experiența în muzică l-a ajutat însă, în cariera de actor.
Datorită statutului de celebritate, Louis de Funès nu plătea adesea pentru lucrurile pe care, teoretic, le achiziționa. În Franța, se obișnuia ca alții să plătească pentru actorii de renume. Totuși, trebuie precizat că artistul emblematic pentru industria comediei nu avea mulți prieteni în domeniu.
Pentru că lui Louis de Funès nu îi plăcea să fie în centrul atenției, nu participa niciodată la recepții mari și nici nu-și făcea apariția pe covorul roșu. Actorul a preferat să trăiască o viață liniștită, la sat, departe de agitația din Paris și de atenția venită la pachet odată cu faima sa.
Un detaliu pe care puțini îl cunosc despre actorul de renume este că el ar fi trebuit să joace rolul fratelui vitreg al lui Hitler în Papy fait de la résistance (1983), de Jean-Marie Poiré. Louis de Funès s-a stins, însă, înainte ca filmul să intre în producție. Rolul a fost, în cele din urmă, tăiat din scenariu.
Un alt fapt interesant din cariera lui Louis de Funès este că actorul și-a dorit mult să-l joace pe Asterix, într-o adaptare a cărților de benzi desenate. Se pare că actorul și-a exprimat interesul pentru a interpreta personajul emblematic, însă proiectul nu a mai fost demarat. S-a zvonit că Lino Ventura ar fi fost Obélix.
În ciuda profesionalismului său, Louis de Funès s-a confruntat în carieră cu o provocare semnificativă: având o prezență puternică pe ecran, alți actori se temeau să joace cu el (Jean Marais în Fantomas, Fernandel, Bourvil în La Traversée de Paris și Le Corniaud (Gérard Oury) sau Jean Lefevre în Le Gendarme De Saint Tropez).
Într-o producție în care deținea rol secundar, Louis de Funès risca întotdeauna să-i umbrească pe colegii săi, din cauza energiei debordante pe care o avea și sincronizării sale comice pe ecran. Este doar unul dintre multele fapte interesante din viața apreciatului actor francez.
Sursă foto: Profimedia